Bewis de la Rosa

Beatriz del Monte, ezagunagoa Bewis de la Rosa izen artistikoaz (Madril, 1994) musikaria, dantzaria, koreografoa, dantza irakaslea, aktorea, pentsalaria, ikertzailea, poeta eta antzerki idazlea da. Espainiako rap landatarraren erreferentea da.

 Bizitza 
Madril inguruan jaio zen, baina Cuencako Villamayor de Santiago herrian hazi zen. Ikusizko Arteen eta Dantzaren gradua egiten hasi zen, dantza garaikidean eta keinu-antzerkian hasiz. Madrilgo Maria de Avila Goi Mailako Dantza Kontserbatorioko sarrera probara aurkeztu zen, eta bertan koreografian espezializatu zen. Graduondoko ikasketak egin zituen Sevillako TNT-Atalaya Antzerki Ikerketa Zentroan.

 Lan ibilbidea 
Dantzari, aktore, koreografo, ikertzaile, dantza irakasle, poeta, pentsalari eta antzerki idazle gisa egin du lan. 2014 urtean Malditas Lagartijas dantza eta antzerki fisikoko konpainia sortu zuen. Bere ibilbidean zehar, besteak beste, antzerki fisikoa, dantza garaikidea, hip hopa, performancea eta idazketa esploratu ditu, Cuencako kulturari erreferentzia eginez. Sario Téllezen Tres Centavos operan parte hartu zuen. Bere lanek, hala nola, Un huevo, cuatro sardinas, No hay jazmines sin tomates edo Alpiste para cabezas tristes, landatartasuna, memoria eta genero ikuspegia jorratu dituzte, besteak beste.

2021 urtean egin zuen debuta. 2023 urtean argitaratu zuen lehen diskoa, Amor más que nunca, eta hurrengo urtean Puchero de recena izeneko EP-a bihurtu zuen. Rapa, hip-hopa, latinoa eta folklorea arakatu ditubere konposizioetan. Besteak beste, Arenillaseko Boina Fest jaialdian eta Kordobako Soriel Son Raon jardun du, baita Santiagoko Capitol eta Asturiasko Rukula Feminista aretoetan ere.

 Aintzatespenak 

 2023 urtean Alcala Suena Saria irabazi zuen Gizzard-ekin batera. 
 Sziget Festival saria jaso zuen, eta, horri esker, izen bereko jaialdian jotzeko aukera izan zuen, Hungariako jaialdirik garrantzitsuenean. Gainera, Gigante jaialdian jotzeko hautatua izan zen.

 Erreferentziak 

 Kanpo estekak 

Kategoria:Madrildarrak
Kategoria:Cuencarrak
Kategoria:Emakume musikariak
Kategoria:Emakume dantzariak
Kategoria:Emakume koreografoak
Kategoria:Dantza irakasleak
Kategoria:Emakume ikertzaileak
Kategoria:Emakume aktoreak
Kategoria:Emakume poetak
Kategoria:Emakume idazleak
Kategoria:Antzerkigileak